PATVIRTINTA

Anykščių Antano Baranausko

pagrindinės mokyklos direktoriaus

2022 m. rugpjūčio 31 d. įsakymu Nr. V-157

**ANYKŠČIŲ ANTANO BARANAUSKO PAGRINDINĖS MOKYKLOS ŠVIETIMO STEBĖSENOS TVARKOS APRAŠAS**

**I SKYRIUS**

**BENDROSIOS NUOSTATOS**

1. Anykščių Antano Baranausko pagrindinės mokyklos švietimo stebėsenos tvarkos aprašas (toliau – Aprašas) parengtas vadovaujantis Lietuvos Respublikos švietimo įstatymu, Lietuvos Respublikos statistikos įstatymu, Lietuvos Respublikos teisės gauti informaciją iš valstybės ir savivaldybių įstaigų įstatymu, Lietuvos Respublikos asmens duomenų teisinės apsaugos įstatymu, Valstybės švietimo ir mokslo stebėsenos tvarkos aprašu, patvirtintu Lietuvos Respublikos švietimo, mokslo ir sporto ministro 2019 m. birželio 27 d. įsakymu Nr. V-757 „Dėl Valstybės švietimo ir mokslo stebėsenos tvarkos aprašo patvirtinimo“ ir kitais teisės aktais.

2. Aprašas nustato švietimo stebėsenos paskirtį, uždavinius, objektą ir subjektą, principus, švietimo stebėsenos organizavimą ir vykdymą, rodiklius, jų atrankos kriterijus ir tvirtinimą, disponavimą stebėsenos informacija bei finansavimą.

3. Anykščių Antano Baranausko pagrindinės mokyklos švietimo stebėsena (toliau – švietimo stebėsena) yra mokyklos švietimo stebėsenos subjektų vykdoma nuolatinė švietimo būklės bei kaitos analizė, vertinimas, prognozavimas, taip pat tam reikalingų duomenų rinkimas. Ji apima duomenų rinkimą apie švietimą: ikimokyklinį, priešmokyklinį, pradinį ir pagrindinį ugdymą, neformalųjį vaikų švietimą.

4. Švietimo stebėsenos paskirtis – sudaryti sąlygas priimti pagrįstus sprendimus dėl kokybę laiduojančio ikimokyklinio, priešmokyklinio, pradinio ir pagrindinio ugdymo valdymo, vykdyti švietimo kokybę laiduojantį valdymą, taip pat informuoti visuomenę apie švietimo būklę.

5. Anykščių Antano Baranausko pagrindinės mokyklos švietimo stebėsenos uždaviniai yra šie:

5.1. tirti švietimo valdymo subjektų informacijos apie švietimą poreikius;

5.2. rinkti, kaupti ir apdoroti duomenis apie švietimo sistemos būklę;

5.3. analizuoti ir vertinti švietimo būklę bei kaitą ir jai darančius įtaką veiksnius, atsižvelgiant į švietimui keliamus tikslus ir uždavinius;

5.4. analizuoti, vertinti ir prognozuoti švietimo sistemos kaitą;

5.5. teikti ir skelbti švietimo stebėsenos duomenis ir/ar analitinę informaciją.

6. Anykščių Antano Baranausko pagrindinės mokyklos švietimo stebėsenos objektas – švietimo būklė atsižvelgiant į švietimui keliamus tikslus, uždavinius ir švietimo kontekstą.

7. Švietimas stebimas šiais aspektais:

7.1. švietimo funkcionavimo (švietimo kontekstas, indėlis į švietimą, švietimo procesai, švietimo rezultatai ir pasekmės);

7.2. švietimo rūšių ir programų (formalusis švietimas, švietimo programos, neformalusis švietimas, savišvieta, švietimo pagalba);

8. Šiame Apraše vartojamos sąvokos atitinka Valstybės švietimo ir mokslo stebėsenos tvarkos apraše vartojamas sąvokas:

**Duomuo** – kiekybinė statistinė arba kokybinė aprašomoji fakto(-ų) išraiška.

**Duomenų apdorojimas** – sistemingų veiksmų su duomenimis atlikimas: duomenų tvarkymas, redagavimas, klasifikavimas, rūšiavimas, bazių sudarymas ir kitokių veiksmų su jais atlikimas.

**Indėlis** – pastangos ir (arba) ištekliai, reikalingi sistemai veikti ir tikslams pasiekti.

**Rodiklis** – kiekybinis dydis arba kokybinis požymis, iš kurio sužinoma planuoti, valdyti ir kontroliuoti reikalinga informacija, galinti padidinti valdymo veiksmingumą.

**Rodiklio aprašas** – rodiklio paskirties, skaičiavimo metodikos ir skaičiavimo dažnumo apibūdinimas, rengiamas apibrėžiant rodiklį.

**Kontekstas** – išorinės sąlygos ir reikmės, darančios poveikį procesams.

**Procesas** – priežastiniais ryšiais susijusių sistemos pokyčių eiga.

**Rezultatas** – būvis pasibaigus tam tikram proceso etapui arba sukurtas produktas.

Kitos šiame apraše vartojamos sąvokos atitinka Švietimo įstatyme vartojamas sąvokas.

9. Švietimo stebėsenos principai:

9.1. tikslingumas – renkami tik tie duomenys ir informacija, kurie yra reikalingi ir tinkami švietimo būklei vertinti bei jų valdymo subjektų sprendimams priimti;

9.2. sistemingumas – visa švietimo sistema stebima planingai, suderintai ir laikantis tęstinumo;

9.3. nešališkumas – švietimo stebėsena vykdoma be išankstinio nusistatymo, laikantis profesinio nepriklausomumo nuo įvairių interesų grupių;

9.4. patikimumas – duomenys renkami laikantis duomenų rinkimo standartų, skelbiama tikrovę atitinkanti informacija;

9.5. konfidencialumas − skelbiama tik tokia informacija, kuri garantuoja fizinio asmens duomenų anonimiškumą, išskyrus teisės aktuose numatytus atvejus;

9.6. saikingumas – siekiama maksimaliai sumažinti duomenų teikimo naštą ir suvaržyti besaikį duomenų rinkimą. Duomenis surinkus vienąkart, pakartotinai jie neberenkami.

**II SKYRIUS**

**ŠVIETIMO STEBĖSENOS ORGANIZAVIMAS IR VYKDYMAS**

10. Švietimo stebėsenos mokykloje organizavimas ir vykdymas apima šias veiklas:

10.1. informacijos, rodiklių ir duomenų poreikių tyrimą;

10.2. rodiklių sąrašų ir rodiklių aprašų sudarymą, tvirtinimą ir atnaujinimą;

10.3. duomenų rinkimą, kaupimą ir apdorojimą ir šių veiklų koordinavimą;

10.4. stebėsenai reikalingų tyrimų užsakymą ir vykdymą;

10.5. analizių, apžvalgų, ataskaitų ir vertinimų rengimą, prognozavimą;

10.6. duomenų, rodiklių ir analitinės informacijos teikimą užsakovams (arba skelbimą) naudotojams.

11. Anykščių Antano Baranausko pagrindinės mokyklos švietimo stebėsenos organizavimas ir vykdymas nustatomas įstaigos dokumentuose ir apima švietimo būklės ir kaitos analizę, vertinimą, prognozavimą.

12. Mokykla šalies ar savivaldybės lygmens švietimo stebėsenai reikalingus duomenis teikia Švietimo valdymo informacinėje sistemoje (ŠVIS).

**III SKYRIUS**

**ŠVIETIMO STEBĖSENOS RODIKLIAI, JŲ ATRANKOS KRITERIJAI IR**

**TVIRTINIMAS**

13. Mokyklos švietimo stebėsenos rodiklių sąrašą sudaro rodikliai, apibūdinantys švietimo būklę, skirtumų ir/ar pokyčių mastą. Švietimo stebėsenos rodiklių sąrašą tvirtina mokyklos direktorius.

14. Anykščių Antano Baranausko pagrindinės mokyklos švietimo stebėsenos rodiklių sąrašas rengiamas vadovaujantis Lietuvos Respublikos švietimo, mokslo ir sporto ministro 2021 m. gruodžio 27 d. įsakymu Nr. V-2308 „Dėl būtinųjų savivaldybių ir mokyklų, vykdančių bendrojo ugdymo programas, švietimo stebėsenos rodiklių patvirtinimo“.

15. Švietimo stebėsenos rodikliai turi atitikti šiuos kriterijus:

16.1. rodiklio aiškumas ir informatyvumas;

16.2. efektyvus rodiklio teikiamos naudos ir kaštų santykis;

16.3. rodiklio naudingumas, tinkamumas švietimo valdymo, būklės analizės ir visuomenės informavimo reikmėms;

16.4. rodikliui skaičiuoti reikalingų duomenų prieinamumas ir patikimumas.

17. Mokyklos švietimo stebėsenos rodikliai yra vieši, išskyrus atvejus, kai iš pateiktos informacijos galima identifikuoti asmenis ar institucijas ir tai nėra nustatyta teisės aktuose.

**IV SKYRIUS**

**DISPONAVIMAS ŠVIETIMO STEBĖSENOS INFORMACIJA**

18. Mokykla disponuoja duomenimis ir informacija, gautais vykdant pagal papildomus švietimo įstaigos poreikius organizuotą švietimo stebėseną. Šie duomenys ir informacija kitų lygmenų švietimo stebėsenos subjektams gali būti perduodami remiantis duomenų teikimo sutartimis tarp švietimo įstaigos ir duomenų gavėjo, jeigu teisės aktai nenumato kitaip.

**V SKYRIUS**

**ŠVIETIMO STEBĖSENOS FINANSAVIMAS**

19. Švietimo stebėsenos sistemos finansavimas yra vykdomas biudžeto bei kitomis teisėtai gautomis lėšomis.

PATVIRTINTA

Anykščių Antano Baranausko

pagrindinės mokyklos direktoriaus

2022 m. rugpjūčio 31 d. įsakymu Nr. V-

**ANYKŠČIŲ ANTANO BARANAUSKO PAGRINDINĖS MOKYKLOS ŠVIETIMO STEBĖSENOS BŪTINŲJŲ RODIKLIŲ SĄRAŠAS IR APRAŠAI**

1. Pedagoginių darbuotojų pasiskirstymas pagal pedagoginio darbo stažą ir kvalifikacines kategorijas

|  |  |  |
| --- | --- | --- |
| 1. | Apibrėžimas | Mokyklos pedagoginių darbuotojų pasiskirstymas pagal jų turimą bendrą pedagoginio darbo stažą ir įgytą kvalifikacinę kategoriją. Rodiklis parodo mokyklos vadovų ir savininkų gebėjimą derinti mažesnį ir didesnį pedagoginio darbo patyrimą turinčių pedagoginių darbuotojų veiklą, matyti ilgalaikę mokyklos veiklos perspektyvą bei mokyklos pedagoginių darbuotojų galimybę ir gebėjimą tobulinti savo kvalifikaciją. |
| 2. | Matavimo vienetai | Procentai (%). |
| 3. | Duomenų šaltinis | Švietimo valdymo informacinė sistema (ŠVIS). |
| 4. | Rodikliu vertinama sritis | Lyderystė ir vadyba. |
| 5. | Skaičiavimo reguliarumas | Rodiklio reikšmė skaičiuojama kasmet kalendorinių metų pabaigoje (iki gruodžio 31 d.) pagal rodiklio reikšmes jų fiksavimo Pedagogų registre nustatytą ataskaitinę dieną (spalio 1 d.). |

2. Pareigybės dalis, tenkanti vienam pedagoginiam darbuotojui

|  |  |  |
| --- | --- | --- |
| 1. | Apibrėžimas | Vienam mokyklos pedagoginiam darbuotojui (einančiam pagrindines ir nepagrindines pareigas) tenkantis darbo krūvis. Rodiklis parodo mokyklos pedagoginių darbuotojų skaičiaus mokykloje pagrįstumą, netiesiogiai – pedagogų mokykloje uždirbamo atlyginimo dydį. |
| 2. | Matavimo vienetai | Procentai (%). |
| 3. | Duomenų šaltinis | Švietimo valdymo informacinė sistema (ŠVIS). |
| 4. | Rodikliu vertinama sritis | Lyderystė ir vadyba. |
| 5. | Skaičiavimo reguliarumas | Rodiklio reikšmė skaičiuojama kasmet kalendorinių metų pabaigoje (iki gruodžio 31 d.) pagal rodiklio reikšmes jų fiksavimo Pedagogų registre nustatytą ataskaitinę dieną (spalio 1 d.). |

3. Pedagoginių darbuotojų, dalyvavusių tarptautinėse mainų programose, dalis

|  |  |  |
| --- | --- | --- |
| 1. | Apibrėžimas | Mokyklos pedagoginių darbuotojų (einančių pagrindines ir nepagrindines pareigas), dalyvavusių tarptautinėse mainų programose, dalis. Rodiklis parodo mokyklos atvirumą pasaulio švietimo sistemų patirčių pažinimui. |
| 2. | Matavimo vienetai | Procentai (%). |
| 3. | Duomenų šaltinis | Švietimo valdymo informacinė sistema (ŠVIS). |
| 4. | Rodikliu vertinama sritis | Lyderystė ir vadyba. |
| 5. | Skaičiavimo reguliarumas | Rodiklio reikšmė skaičiuojama kasmet kalendorinių metų pabaigoje (iki gruodžio 31 d.) pagal rodiklio reikšmes jų  fiksavimo Pedagogų registre nustatytą ataskaitinę dieną (spalio 1 d.). |

4. Vienai sąlyginei mokytojo, dirbančio pagal bendrojo ugdymo programas, pareigybei tenkantis mokinių skaičius

|  |  |  |
| --- | --- | --- |
| 1. | Apibrėžimas | Vienai sąlyginei mokytojo, dirbančio pagal bendrojo ugdymo programas, pareigybei tenkantis mokinių skaičius. Rodiklis parodo efektyvaus ugdymo organizavimo galimybę, mokyklų tinklo optimalumą. Sąlyginė mokytojo pareigybė – pareigybė apskaičiuota pagal Mokymo lėšų apskaičiavimo, paskirstymo ir panaudojimo tvarkos aprašo, patvirtinto Lietuvos Respublikos Vyriausybės 2018 m. liepos 11 d. nutarimu Nr. 679 „Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo“, nuostatas). |
| 2. | Matavimo vienetai | Skaičius (vnt.). |
| 3. | Duomenų šaltinis | Švietimo valdymo informacinė sistema (ŠVIS). |
| 4. | Rodikliu vertinama sritis | Pagalba mokiniui. |
| 5. | Skaičiavimo reguliarumas | Rodiklio reikšmė skaičiuojama kasmet kalendorinių metų pabaigoje (iki gruodžio 31 d.) pagal rodiklio sudedamųjų  komponentų reikšmes jų fiksavimo registruose ataskaitinėmis dienomis: Mokinių – rugsėjo 1 d., Pedagogų – spalio 1 d. |

5. Mokinių, besimokančių jungtinėse ir / ar mažesnėse nei 8 mokiniai klasėse, dalis

|  |  |  |
| --- | --- | --- |
| 1. | Apibrėžimas | Mokyklos mokinių, besimokančių jungtinėse ir / ar per mažose klasėse, dalis, lyginant su bendru mokinių skaičiumi. Rodiklis parodo mokyklų tinklo savivaldybėje planavimo pagrįstumą, taip pat mokinių galimybę mokykloje gauti kokybišką ugdymą. |
| 2. | Matavimo vienetai | Procentai (%). |
| 3. | Duomenų šaltinis | Švietimo valdymo informacinė sistema (ŠVIS). |
| 4. | Rodikliu vertinama sritis | Lyderystė ir vadyba. |
| 5. | Skaičiavimo reguliarumas | Rodiklio reikšmė skaičiuojama kasmet kalendorinių metų pabaigoje (iki gruodžio 31 d.) pagal rodiklio reikšmes jų  fiksavimo Mokinių registre nustatytą ataskaitinę dieną (rugsėjo 1 d.). |

6. Vienam mokiniui tenkantis mokymosi ir bendras patalpų plotas

|  |  |  |
| --- | --- | --- |
| 1. | Apibrėžimas | Vienam mokiniui tenkantis mokyklos klasių kambarių (įskaitant mokomuosius kabinetus ir laboratorijas) plotas. Rodiklis parodo mokyklų tinklo savivaldybėje planavimo pagrįstumą, taip pat mokyklos ūkio poreikiams tenkinti išleidžiamų lėšų pagrįstumą bei mokyklos galimybes organizuoti kokybišką ugdymą. |
| 2. | Matavimo vienetai | Kvadratiniai metrai (m2). |
| 3. | Duomenų šaltinis | Švietimo valdymo informacinė sistema (ŠVIS). |
| 4. | Rodikliu vertinama sritis | Lyderystė ir vadyba. |
| 5. | Skaičiavimo reguliarumas | Rodiklio reikšmė skaičiuojama kasmet kalendorinių metų pabaigoje (iki gruodžio 31 d.) pagal rodiklio sudedamųjų  komponentų reikšmes jų fiksavimo registruose ataskaitinėmis dienomis. |

7. Vienam mokiniui tenkančios ugdymo plano lėšos

|  |  |  |
| --- | --- | --- |
| 1. | Apibrėžimas | Vienam mokiniui tenkančios valstybės tikslinės dotacijos lėšos ugdymo planui įgyvendinti. Rodiklis parodo mokinio mokymo kainą mokykloje, o netiesiogiai – ir mokyklų tinklo savivaldybėje planavimo pagrįstumą. |
| 2. | Matavimo vienetai | Eur. |
| 3. | Duomenų šaltinis | Švietimo valdymo informacinė sistema (ŠVIS). |
| 4. | Rodikliu vertinama sritis | Ugdymo(si) procesas. |
| 5. | Skaičiavimo reguliarumas | Rodiklio reikšmė skaičiuojama kasmet kalendorinių metų pabaigoje (iki gruodžio 31 d.) pagal rodiklio sudedamųjų komponentų reikšmes jų fiksavimo registruose ataskaitinėmis dienomis. |

8. Mokinių pasiskirstymas pagal užsienio kalbų mokymąsi

|  |  |  |
| --- | --- | --- |
| 1. | Apibrėžimas | Mokinių pasiskirstymas pagal pirmosios, antrosios ir trečiosios užsienio kalbų ir lotynų kalbos pasirinkimą. Rodiklis parodo mokinių galimybes mokykloje mokytis įvairių užsienio kalbų. |
| 2. | Matavimo vienetai | Procentai (%). |
| 3. | Duomenų šaltinis | Švietimo valdymo informacinė sistema (ŠVIS). |
| 4. | Rodikliu vertinama sritis | Ugdymo(si) procesas. |
| 5. | Skaičiavimo reguliarumas | Rodiklio reikšmė skaičiuojama kasmet kalendorinių metų pabaigoje (iki gruodžio 31 d.) pagal rodiklio reikšmes jų fiksavimo Mokinių registre nustatytą ataskaitinę dieną (rugsėjo 1 d.). |

9. *Wi*-*Fi* prieigos taškų skaičius, tenkantis 100 mokinių

|  |  |  |
| --- | --- | --- |
| 1. | Apibrėžimas | Šimtui mokinių tenkantis belaidžio interneto (*Wi*-*Fi*) prieigos taškų skaičius. Rodiklis parodo mokytojų ir mokinių galimybę ugdymo procese naudotis skaitmeniniais mokymo(si) šaltiniais mokykloje. |
| 2. | Matavimo vienetai | Skaičius (vnt.). |
| 3. | Duomenų šaltinis | Švietimo valdymo informacinė sistema (ŠVIS). |
| 4. | Rodikliu vertinama sritis | Ugdymo(si) procesas. |
| 5. | Skaičiavimo reguliarumas | Rodiklio reikšmė skaičiuojama kasmet kalendorinių metų pabaigoje (iki gruodžio 31 d.) pagal rodiklio sudedamųjų komponentų reikšmes jų fiksavimo registruose ataskaitinėmis dienomis. |

10. Neformaliojo vaikų švietimo veiklose, organizuojamose mokykloje ir kitų švietimo teikėjų, dalyvaujančių mokinių dalis

|  |  |  |
| --- | --- | --- |
| 1. | Apibrėžimas | Neformaliojo vaikų švietimo veiklose, organizuojamose mokyklos ir kitų švietimo teikėjų, dalyvaujančių mokinių dalis. Rodiklis parodo mokyklos ir kitų švietimo teikėjų galimybę organizuoti visavertį ugdymą ir siūlyti mokiniams įvairias neformaliojo vaikų švietimo galimybes.  Rodikliu vertinama mokinių dalyvavimo neformaliojo švietimo veikloje aprėptis, netiesiogiai – mokyklos ir kitų švietimo teikėjų neformaliojo vaikų švietimo veiklų pasiūlos galimybės. |
| 2. | Matavimo vienetai | Procentai (%). |
| 3. | Duomenų šaltinis | Švietimo valdymo informacinė sistema (ŠVIS). |
| 4. | Rodikliu vertinama sritis | Ugdymo(si) procesas. |
| 5. | Skaičiavimo reguliarumas | Rodiklio reikšmė skaičiuojama kasmet kalendorinių metų pabaigoje (iki gruodžio 31 d.) pagal rodiklio reikšmes jų fiksavimo Mokinių registre nustatytą ataskaitinę dieną (spalio 1 d.). |

11. Mokinių pasiskirstymas pagal neformaliojo švietimo kryptis

|  |  |  |
| --- | --- | --- |
| 1. | Apibrėžimas | Mokyklos vykdomos vaikų neformaliojo švietimo kryptys. Rodiklis parodo neformaliojo vaikų švietimo programų pasiūlos įvairovę ir galimybę mokiniams mokykloje pasirinkti programas, atitinkančias mokinių saviraiškos poreikius. |
| 2. | Matavimo vienetai | Procentai (%). |
| 3. | Duomenų šaltinis | Švietimo valdymo informacinė sistema (ŠVIS). |
| 4. | Rodikliu vertinama sritis | Pagalba mokiniui. |
| 5. | Skaičiavimo reguliarumas | Rodiklio reikšmė skaičiuojama kasmet kalendorinių metų pabaigoje (iki gruodžio 31 d.) pagal rodiklio reikšmes jų fiksavimo Mokinių registre nustatytą ataskaitinę dieną (spalio 1 d.). |

12. Klasių komplektų pasiskirstymas pagal dydį (maža, vidutinė, didelė) vykdant bendrojo ugdymo programas

|  |  |  |
| --- | --- | --- |
| 1. | Apibrėžimas | Mokykloje veikiančių klasių komplektų dydžių vidurkio priskyrimas vienam iš standartizuotų klasių komplektų dydžių.  Rodiklis parodo, kokio dydžio yra vidutinė klasė mokykloje ir taip signalizuoja apie mokinio galimybę ugdyti savo individualius gebėjimus ir netiesiogiai – apie galimybę gauti jam būtiną mokymosi pagalbą. |
| 2. | Matavimo vienetai | Skaičius (vnt.). |
| 3. | Duomenų šaltinis | Švietimo valdymo informacinė sistema (ŠVIS). |
| 4. | Rodikliu vertinama sritis | Pagalba mokiniui. |
| 5. | Skaičiavimo reguliarumas | Rodiklio reikšmė skaičiuojama kasmet kalendorinių metų pabaigoje (iki gruodžio 31 d.) pagal rodiklio reikšmes jų fiksavimo Mokinių registre nustatytą ataskaitinę dieną (rugsėjo 1 d.). |

13. Švietimo pagalbos specialistų, tenkančių 100 mokinių, skaičius

|  |  |  |
| --- | --- | --- |
| 1. | Apibrėžimas | Švietimo pagalbos specialistų (psichologinės, socialinės pedagoginės, specialiosios pedagoginės ir specialiosios pagalbos) skaičius, tenkantis 100 mokinių. Rodiklis parodo mokinių ir kitų mokyklos bendruomenės narių galimybę gauti kokybišką švietimo pagalbą. |
| 2. | Matavimo vienetai | Skaičius (vnt.). |
| 3. | Duomenų šaltinis | Švietimo valdymo informacinė sistema (ŠVIS). |
| 4. | Rodikliu vertinama sritis | Pagalba mokiniui. |
| 5. | Skaičiavimo reguliarumas | Rodiklio reikšmė skaičiuojama kasmet kalendorinių metų pabaigoje (iki gruodžio 31 d.) pagal rodiklio sudedamųjų komponentų reikšmes jų fiksavimo registruose ataskaitinėmis dienomis: Mokinių – rugsėjo 1 d., Pedagogų – spalio 1 d. |

14. Mokinių, tęsiančių ugdymąsi pagal mokyklos vykdomą aukštesnę programą (ar jos dalį), dalis

|  |  |  |
| --- | --- | --- |
| 1. | Apibrėžimas | Mokinių, kurie tęsia mokymąsi toje pačioje mokykloje pagal mokyklos vykdomą aukštesnio švietimo lygmens programą, dalis. Rodiklis parodo, kiek patrauklu mokiniams mokytis jų mokykloje. |
| 2. | Matavimo vienetai | Procentai (%). |
| 3. | Duomenų šaltinis | Švietimo valdymo informacinė sistema (ŠVIS). |
| 4. | Rodikliu vertinama sritis | Rezultatai. |
| 5. | Skaičiavimo reguliarumas | Rodiklio reikšmė skaičiuojama kasmet kalendorinių metų pabaigoje (iki gruodžio 31 d.) pagal rodiklio reikšmes jų fiksavimo Mokinių registre nustatytą ataskaitinę dieną (rugsėjo 1 d.). |

15. Mokinių, padariusių pažangą per vienus mokslo metus mokantis lietuvių kalbos, dalis

|  |  |  |
| --- | --- | --- |
| 1. | Apibrėžimas | Mokinių, padariusių pažangą mokantis lietuvių kalbos dalyko šioje mokykloje per vienus metus, dalis.  Rodiklis parodo mokinių mokymosi sėkmingumą, o netiesiogiai – mokyklos darbo kokybę. |
| 2. | Matavimo vienetai | Procentai (%). |
| 3. | Duomenų šaltinis | Švietimo valdymo informacinė sistema (ŠVIS). |
| 4. | Rodikliu vertinama sritis | Rezultatai. |
| 5. | Skaičiavimo reguliarumas | Rodiklio reikšmė skaičiuojama kasmet kalendorinių metų pabaigoje (iki gruodžio 31 d.) pagal rodiklio reikšmes jų fiksavimo Mokinių registre nustatytą ataskaitinę dieną (rugsėjo 1 d.). |

16. Mokinių pasiekimai pagal aukščiausią vykdomą bendrojo ugdymo programą

|  |  |  |
| --- | --- | --- |
| 1. | Apibrėžimas | Mokinių pasiekimai pagal aukščiausią mokyklos vykdomą programą, kurios pabaigoje organizuojamas nacionalinis mokinių pasiekimų vertinimas (pagrindinio ugdymo pasiekimų patikrinimas arba brandos egzaminai). Rodiklis parodo mokinių mokymosi sėkmingumą, netiesiogiai – mokyklos darbo kokybę. |
| 2. | Matavimo vienetai | Vertinimo balai. |
| 3. | Duomenų šaltinis | Švietimo valdymo informacinė sistema (ŠVIS). |
| 4. | Rodikliu vertinama sritis | Rezultatai. |
| 5. | Skaičiavimo reguliarumas | Rodiklio reikšmė skaičiuojama kasmet kalendorinių metų pabaigoje (iki gruodžio 31 d.) pagal rodiklio reikšmes jų fiksavimo Mokinių registre nustatytą ataskaitinę dieną (rugsėjo 1 d.). |

17. Besimokančiųjų, turinčių specialiųjų ugdymosi poreikių, dalis

|  |  |  |
| --- | --- | --- |
| 1. | Apibrėžimas | Mokinių, turinčių specialiųjų poreikių, dalis. Rodiklis parodo švietimo pagalbos poreikį. |
| 2. | Matavimo vienetai | Procentai (%). |
| 3. | Duomenų šaltinis | Švietimo valdymo informacinė sistema (ŠVIS). VGK. |
| 4. | Rodikliu vertinama sritis | Pagalba mokiniui. Rezultatai. |
| 5. | Skaičiavimo reguliarumas | Rodiklio reikšmė skaičiuojama kasmet kalendorinių metų pabaigoje (iki gruodžio 31 d.) pagal rodiklio reikšmes jų fiksavimo Mokinių registre nustatytą ataskaitinę dieną (rugsėjo 1 d.). |

18. Nemokamai maitinamų mokinių dalis

|  |  |  |
| --- | --- | --- |
| 1. | Apibrėžimas | Nemokamai maitinamų mokinių dalis lyginant su bendru mokinių skaičiumi. Rodiklis parodo švietimo socialinį kontekstą. |
| 2. | Matavimo vienetai | Procentai (%). |
| 3. | Duomenų šaltinis | Švietimo valdymo informacinė sistema (ŠVIS). Socialinės paramos skyrius |
| 4. | Rodikliu vertinama sritis | Pagalba mokiniui. |
| 5. | Skaičiavimo reguliarumas | Rodiklio reikšmė skaičiuojama kasmet kalendorinių metų pabaigoje (iki gruodžio 31 d.) pagal rodiklio reikšmes jų fiksavimo Mokinių registre nustatytą ataskaitinę dieną (rugsėjo 1 d.). |

19. Savivaldybės lygmens olimpiadose, konkursuose, varžybose pelnytos prizinės vietos

|  |  |  |
| --- | --- | --- |
| 1. | Apibrėžimas | Pelnytos prizinės vietos savivaldybės lygmens olimpiadose, konkursuose, varžybose. Rodiklis parodo mokinių mokymosi sėkmingumą, netiesiogiai – mokyklos darbo kokybę. |
| 2. | Matavimo vienetai | Skaičius. |
| 3. | Duomenų šaltinis | Mokyklos duomenys |
| 4. | Rodikliu vertinama sritis | Rezultatai. |
| 5. | Skaičiavimo reguliarumas | Rodiklio reikšmė skaičiuojama kasmet kalendorinių metų pabaigoje (iki gruodžio 31 d.) pagal rodiklio reikšmes jų fiksavimo Mokinių registre nustatytą ataskaitinę dieną (rugsėjo 1 d.). |

20. Šalies lygmens olimpiadose, konkursuose, varžybose pelnytos prizinės vietos

|  |  |  |
| --- | --- | --- |
| 1. | Apibrėžimas | Pelnytos prizinės vietos šalies lygmens olimpiadose, konkursuose, varžybose. Rodiklis parodo mokinių mokymosi sėkmingumą, netiesiogiai – mokyklos darbo kokybę. |
| 2. | Matavimo vienetai | Skaičius. |
| 3. | Duomenų šaltinis | Mokyklos duomenys |
| 4. | Rodikliu vertinama sritis | Rezultatai. |
| 5. | Skaičiavimo reguliarumas | Rodiklio reikšmė skaičiuojama kasmet kalendorinių metų pabaigoje (iki gruodžio 31 d.) pagal rodiklio reikšmes jų fiksavimo Mokinių registre nustatytą ataskaitinę dieną (rugsėjo 1 d.). |

21. Vidutinis kvalifikacijos tobulinimo valandų skaičius, tenkantis vienam pedagogui

|  |  |  |
| --- | --- | --- |
| 1. | Apibrėžimas | Vienam pedagogui tenkantis kvalifikacijos tobulinimo valandų skaičius per metus.. Rodiklis parodo mokytojų profesinį tobulėjimą. |
| 2. | Matavimo vienetai | Skaičius. |
| 3. | Duomenų šaltinis | Mokyklos duomenys |
| 4. | Rodikliu vertinama sritis | Lyderystė ir vadyba. |
| 5. | Skaičiavimo reguliarumas | Rodiklio reikšmė skaičiuojama kasmet kalendorinių metų pabaigoje (iki gruodžio 31 d.) pagal rodiklio reikšmes jų fiksavimo Pedagogų registre nustatytą ataskaitinę dieną (spalio 1 d.). |